
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 59
din 27 martie 2014
privind aprobarea proiectului „Reabilitare structurală şi funcţională Casa de Cultură”, 

a indicatorilor tehnico-economici şi a cheltuielilor legate de proiect

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6352/19.03.2014,  calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere cererea deschisă de proiecte pentru Programul PA16/RO12 “Conservarea şi revitalizarea patrimoniului cultural şi natural”, parte a Mecanismului Financiar al Spaţiului Economic European (SEE) 2009–2014, prin granturile oferite de ţările donatoare (Norvegia, Islanda şi Liechtenstein);
Având în vedere cerinţele din „Ghidul solicitantului” pentru acest program de finanţare;

Având în vedere prevederile Legii nr. 273/2006 privind fnanţele publice, cu modificările şi completările ulterioare; 
Având în vedere Raportul de Specialitate comun al Arhitectului Şef şi al Biroului Achiziţii, Accesare Fonduri Europene, Management Proiecte înregistrat cu nr. 6354/19.03.2014, prin care se propune aprobarea indicatorilor tehnico-economici şi a cheltuielilor legate de proiect ;

În temeiul dispoziţiilor art. 36 alin. (2) lit.b, alin. (4) lit. d, alin. (6) lit. “a” pct. 4, precum şi ale art. 45 alin. (2) lit. “d” , coroborat cu art. 115, alin.(1), lit. „b” din Legea nr. 215/2001 a administraţiei publice locale, republicată, cu modificările şi completările ulterioare,

H O T Ă R Ă Ş T E:
Art. 1. Se aprobă proiectul cu titlul “Reabilitare structurală şi funcţională Casa de Cultură”, proiect pentru care se va depune o cerere de finanţare în cadrul Programului PA16/RO12 “Conservarea şi revitalizarea patrimoniului cultural şi natural”.

Art. 2. Se însuşesc documentaţia de avizare a lucrărilor de investiţii şi indicatorii tehnico-economici pentru proiectul “Reabilitare structurală şi funcţională Casa de Cultură”, respectiv valoarea totală a investiţiei 8.048.907,95 lei, din care C+M 5.559.788,46 lei, inclusiv TVA.
Art. 3. Se aprobă suportarea de către Municipiul Sighişoara a oricăror costuri suplimentare sau neeligibile care vor surveni în perioada implementării proiectului.
Art. 4. Se aprobă asigurarea de către Municipiul Sighişoara a sumelor necesare pentru acoperirea cheltuielor în cadrul proiectului, sume ce vor fi cheltuite în avans de către Municipiul Sighişoara până la rambursarea acestora de către Autoritatea de Management.

Art. 5. Cu ducerea la îndeplinire a prevederilor prezentei hotărâri se încredinţează Primarul  Municipiului Sighişoara, Direcţia Economică, Direcţia Arhitect Şef, şi Biroul Achiziţii, Accesare Fonduri Europene, Management Proiecte.
Art. 6.  Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro. 

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  1 ex. Arhitect Şef;

  1 ex. Biroul Achiziţii, Accesare Fonduri Europene, Management Proiecte.
  9 ex. 
I.R./G.V.
